text: 23 kødkvæg blev reddet fra flammerne ved gårdbrand
  01 marts 2018 kl. 21.18
  En solid indsats fra brandvæsenet reddede 23 kødkvæg ved gårdbrand.
  Torsdag aften udbrød der brand på en gård på Nøttrupvej nord for Juelsminde.
  Hverken dyr eller mennesker er kommet noget til, fortæller politiet.
  - 23 kødkvæg blev reddet ud i rette tid takket være en god indsats fra brandfolkene. Så kvægets skæbne er blevet udsat lidt endnu, men de ender nok som bøffer på et tidspunkt alligevel, siger Jesper Duus, vagtchef ved Sydøstjyllands Politi.
  Politiet ved endnu ikke, hvordan branden opstod.
  Klik og se flere billeder på localeyes.dk.
  